কেদারনাথ বন্দ্যোপাধ্যায় কবিতা মিলনসাগর Kedar Nath Bandyopadhyay Poetry MILANSAGAR
কবি কেদারনাথ বন্দ্যোপাধ্যায় - জন্মগ্রহণ করেন দক্ষিণেশ্বরে। পিতার নাম গঙ্গানারায়ণ
বন্দ্যোপাধ্যায়। সাহিত্যিক মহলে তিনি দাদামশাই নামে পরিচিত ছিলেন এবং নন্দি শর্ম্মা ছদ্মনামে “কাশীর
কিঞ্চিৎ” কাব্যগ্রন্থটি প্রকাশিত করেন।
তাঁর প্রথম প্রকাশিত রচনা “রত্নাকর” (১৮৯০) নামে একটি নাটক। তার পঁচিশ বছর পরে “কাশীর কিঞ্চিৎ”
(১৯১৫) নামক কাব্য-রসরচনা প্রকাশিত করে খ্যাতি লাভ করেন।
তাঁর অন্যান্য রচনার মধ্যে রয়েছে “আমরা কি ও কে” (১৯২৭), “কবুলাত” (১৯২৮) প্রভৃতি গল্পগ্রন্থ, “কোষ্ঠী
ফলাফল”, “ভাদুড়ি মশাই” (১৯৩১), “আই হ্যাজ” (১৯৩৫), “দুঃখের দেওয়ালী”, “পাওনা”, “সন্ধ্যা শঙ্খ”, “মা
ফলেষু” প্রভৃতি তীক্ষ্ণ হাস্য-উজ্জ্বল উপন্যাস ও গল্প, “চীনযাত্রী” (১৯২০) ও “স্মৃতিকথা” (১৯৪৫) প্রভৃতি প্রসিদ্ধ
রচনা এবং “উড়ো খৈ” নামে কাব্যগ্রন্থ।
আমরা আশ্চর্য হই দেখে যে প্রায় একশো বছর আগে তাঁর রচিত কাশীর কিঞ্চিৎ কাব্যগ্রন্থে “মা গঙ্গার
নাভিশ্বাস” কবিতায় আমরা দেখতে পাই গঙ্গার নাব্যতা ও দূষণ নিয়ে তাঁর চিন্তা ভাবনা উদ্বেগের প্রকাশ!
সেকালের কাশীর অপূর্ব সুন্দর বর্ণনা পাঠকে মুগ্ধ করবেই।
আমরা  মিলনসাগরে  কবি কেদারনাথ বন্দ্যোপাধ্যায়ের কবিতা তুলে আগামী প্রজন্মের কাছে পৌঁছে দিতে
পারলে এই প্রচেষ্টার সার্থকতা।

উত্স - ডঃ শিশিরকুমার দাশ, সংসদ বাংলা সাহিত্য সঙ্গী, ২০০৩।
কবি কেদারনাথ বন্দ্যোপাধ্যায়ের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ৩০.০৮.২০১৫
...